I sitt kunstneriske virke arbeider Valum med ulike uttrykksformer, som tegning, grafikk og objekter. Hun er opptatt av å forene det materielle med det åndelige og synes en ensidig materialistisk oppfatning av livet blir kjedelig. Den Nordamerikanske forskningen mellom liv og død har inspirert flere av bildene hennes. I tillegg er hun opptatt av forurensning og industri. Kvinnekroppen er også en gjennomgående tematikk i flere av hennes verk, hvor hun sier: «Det er ikke en bevisst feministisk tanke som ligger bak. Det bare blir slik fordi jeg prøver å være ærlig mot meg selv. Det å være kvinne er en positiv kraft som det har tatt meg tid å oppdage. Men jeg ønsker på ingen måte å settes i bås som «kvinne-kunstner».» Hun arbeider med kull og pastell på et tykt papir som tåler bearbeidelse med kniv og sandpapir, som gir bildene hennes et relieffaktig preg.